kardosdrur/scandi-wiki huggingface dataset:
Lod (by)

Lod er en fiktiv by omtalt i "Det Mørke Tårn"-serien bind 3 og 4, der er skrevet af forfatteren Stephen King. Lod er et sted, som bogens 4 gennemgående hovedpersoner skal igennem på deres vej, da de skal køre i tog fra Lod for at komme videre i retning mod det, som omtales som Det Mørke Tårn.

Ud over at være en fiktiv by, minder Lod 3 af hovedpersonerne om vores verdens New York med dens høje bygninger, brede boulevarder osv.

Fiktive steder
Fiktive byer
Banastre Tarleton

Banastre Tarleton (21. august 1754 – 25. januar 1833) var en britisk general og politiker. Hans rygte som hensynsløs gav ham kælenavnene "Bloody Ban" og "Butcher" blandt amerikanske patrioter under den amerikanske uafhængighedskrig. Briterne regnede ham som en eksponentiel dygtig leder af let kavaleri.

Eksterne henvisninger 

Generaler fra Storbritannien
Personer fra den amerikanske uafhængighedskrig
Yorktown (Virginia)

Yorktown er et boligområde i York County i Virginia i USA. Bydelen har  indbyggere. 

Det er mest kendt for at være stedet hvor general Charles Cornwallis overgav sig til general George Washington i 1781. Selv om krigen varede i endnu et år, gjorde dette britiske nederlag i belejringen af Yorktown i realiteten slut på den amerikanske uafhængighedskrig. Yorktown var også vigtig i den amerikanske borgerkrig (1861-1865) da det tjente som en betydelig havn for at forsyne både nordlige og sydlige landsbyer, alt efter hvem som kontrollerede Yorktown.

Referencer

Eksterne henvisninger 

Virginias historie
Byer i Virginia
John Murray, 4. jarl af Dunmore

John Murray, 4. jarl af Dunmore (1730 – 25. februar 1809) var britisk guvernør i provinsen New York fra 1770 til 1771 og kolonien Virginia fra 25. september 1771, til han drog til New York på nytårsaften 1776. Under sin tid som Virginias guvernør førte han en række felttog mod indianerne, kendt som Lord Dunmores krig. Shawneerne var hovedmålet for disse angreb, og hans formål var at styrke Virginias krav i vest, særligt i Ohio Country. Men nogle har anklaget ham for at konspirere med shawneerne og at arrangere krigen for at udmatte Virginias milits og hjælpe til med at styrke loyalisternes sag, hvis der skulle opstå et oprør i kolonien.

Fra 1774 af var Dunmore stadigt i konflikt med forsamlingen i Virginia. Han forlod Williamsburg 8. juni 1775 og trak sig tilbage til sin jagthytte, Porto Bello, og måtte søge tilflugt på det britiske krigsskib "Fowey" i York River, da den amerikanske uafhængighedskrig begyndte. Da han indså, at han ikke kunne tage kontrollen tilbage i Virginia, vendte han tilbage til Storbritannien i juli 1776.

Han er kendt for sin proklamation den 7. november 1775, hvor han tilbød slaver, som sluttede sig til hans armé, frihed. Dette var den første massefrigørelse af slaver i Nordamerika. Han organiserede disse sorte loyalister i et såkaldt etiopisk regiment. Men efter slaget ved Kemps Landing blev Dunmore for selvsikker. Han blev narret af en dobbeltagent og led nederlag til sine modstandere i slaget ved Great Bridge den 9. december 1775. Efter dette nederlag gik han med sin hær om bord på britiske skibe og trak sig tilbage til New York.

Eksternt link 
 Lord Dunmores proklamation 

Jarler fra Skotland
Henry Clinton

Henry Clinton (16. april 1730 – 23. december 1795) var en britisk general under den amerikanske uafhængighedskrig. Han blev født i Newfoundland hvor hans far, George Clinton, tjente som guvernør. Han voksede op i New York City hvor hans far var kongelig guvernør fra 1741 til 1751. Da han var gammel nok, tilbragte han en tid i militsen i New York.

Generaler fra Storbritannien
Personer fra den amerikanske uafhængighedskrig
Mohawk (flod)

Mohawk-floden (engelsk: Mohawk River) er en betydelig flod i det nordcentrale New York. Floden løber omkring 230 km øst-sydøst fra Oneida County og løber ud i Hudson River nær Albany. Byerne Schenectady, Amsterdam, Utica og Rome er bygget på dens bredder. Floden og dens kanaler, Eriekanalen, forbinder Hudson River og havnen til New York City med Great Lakes ved Buffalo i New York.

Floden har længe været vigtig for transport og migration vestover som en færdselsåre mellem Allegheny og Adirondack-højlandene. Den frugtbare dal har også tiltrukket sig tidlige bosættere, og et antal vigtige slag i krigen mod franskmænd og indianere og den amerikanske uafhængighedskrig blev udkæmpet her.

Den midterste strækning af floden løber gennem Montgomery County hvor de fleste landsbyer til Mohawk-nationen til irokeserne ligger. Mohawkerne blev tvunget til at forlade regionen under uafhængighedskrigen.

Vandløb i USA
DR Politik

På DR Politik sendes debatterne fra Folketinget direkte. 

DR Politik er en del af DR’s udbud af DAB-kanaler og sender kun når der er debatter. Har man ikke en DAB-modtager, kan debatterne følges på  Folketingets hjemmeside, via DR's netradio eller på DR2, normalt frem til kl. 17.

Eksterne henvisninger 
Folketinges hjemmeside
Live TV stream fra Folketingssalen 
DR's Netradio

Politik
Vänersborgs kommun

Vänersborgs kommun er en svensk kommune i Västra Götalands län i landskabet Västergötland og Dalsland. Hovedbyen er Vänersborg, som ligger nær Vänerns sydspids.

Församlingar og byer efter landskaber 
 I Västergötland:
 Vänersborgs församling
 Vänersborg (Større by)
 Båberg
 Djupedalen
 Grunnebo
 Kristinelund
 Väne-Ryrs församling
 Väne-Ryr
 Västra Tunhems församling
 Vargön (Større by)
 Nordkroken (Større by)
 Floget
 Holstorp
 Vänersnäs församling
 Vänersnäs
 I Dalsland:
 Frändefors församling
 Frändefors (Større by)
 Forsane
 Kristinelund
 Stigsberget
 Brålanda församling
 Brålanda (Større by)
 Gestads församling
 Sundals-Ryrs församling

Kommuner i Västra Götalands län
Vårgårda kommun

Vårgårda kommun er en svensk kommune i Västra Götalands län. Hovedbyen er Vårgårda.

Større byer 
 Vårgårda
 Östadkulle

Kommuner i Västra Götalands län
Elisabeth Wæver

Elisabeth Wæver (født 20. august 1954 i Haderslev) er en dansk tidligere læge, brandstifter og drabskvinde, dømt for ildspåsættelse og mord på en kvinde og hendes to børn.

Mordsag 
Elisabeth Wæver havde haft en længerevarende affære med en gift mand, men han ville ikke lade sig skille fra sin kone og havde derfor afbrudt forholdet til Elisabeth Wæver. Hun tog derfor den 27. august 1995 om aftenen under falsk navn et fly til Bornholm for at dræbe elskerens familie, der var bosiddende i Rønne, så hun kunne få ham tilbage. Først dræbte hun hans kone med en morfinindsprøjtning, som hun havde stjålet fra Rigshospitalet, hvor hun arbejdede. Hun havde blokeret husets udgange og antændte tre forskellige steder huset, som brændte ned til grunden. Den yngste søn på 4 år brændte inde og døde på stedet, mens den ældste søn på 7 år fik reddet sig ud. Han blev dog slemt forbrændt og døde en måned senere efter de kvæstelser, han pådrog sig under branden. Efter mordene tog Elisabeth Wæver tilbage til København, hvor hun gik til frisøren og fik klippet de brændte hårspidser af.

Samme dag blev hun anholdt. Hun fastholdt gennem hele den efterfølgende retssag sin uskyld i branden, men erkendte at have befundet sig på gerningsstedet. 25. oktober 1996 blev hun af et nævningeting ved Østre Landsret idømt lovens strengeste straf – livsvarigt fængsel. Senere stadfæstede Højesteret dommen. Elisabeth Wævers advokat Bjørn Elmquist prøvede at få Den Europæiske Menneskerettighedsdomstol i Strasbourg til at optage sagen, men dette blev afvist i april 2003. Elisabeth Wæver var den første danske kvinde siden 2. verdenskrig, der blev idømt en livstidsdom.

Wæver blev løsladt i 2010. Ifølge JydskeVestkysten har hun skiftet efternavn og bor  i Sønderjylland.

Et afsnit af DR-dramaserien Rejseholdet samt afsnit 2 af TV2-dokumentarserien De 7 drab omhandler mordsagen.

Referencer 

Personer der har myrdet børn
Kvindelige mordere
Læger fra Danmark
Livstidsdømte fra Danmark
Mordere fra Danmark
Shulgi

Shulgi også kaldt Dungi (2094-2047 f.Kr.) var en konge i det gamle Mesopotamien og havde hovedstad i byen Ur. 

100 år efter kong Sargons død blev hans rige overtaget af et folk kaldet gutierne. I mellemtiden kunne gutierne ikke holde sammen på riget, og det blev derfor absorberet af befolkningen i Mesopotamien. 
Den gamle by Ur tog nu igen ledelsen.

Den største konge i dette dynasti var Shulgi, også kendt som Dungi. I Ur havde han noget, der lignede en regering med statsminister og finansminister, og i andre byer placerede han guvernører. Han anerkendte alle guderne og tilbad og byggede templer for dem. I templerne var der et stort skatkammer med korn, kvæg og metaller, som var betalt ind i skat. Templerne blev en slags skattekontorer. Hver eneste ind- og udbetaling blev omhyggeligt bogført, og der blev skrevet kvitteringer og anvisninger, alt sammen på lertavler. Der behøvedes et stort personale, som for det meste var præster. Derfor var der skoler og universiteter knyttet til templerne. De udlånte også penge til folk. Normalt var lånene behæftet med renter, men der var også rentefri lån til lånsøgere, som behøvede hjælp for at undgå at blive solgt som slaver på grund af gæld.
   
Kong Shulgi oprettede et kurerpostvæsen og også et landevejspoliti, som sikrede færdsel og handel. Og sidst men ikke mindst lod han skrive en fælles lov for hele sit rige. Kun mindre dele af Shulgis lovbog er kendt i dag.
   
Sumernes land var altid udsat for farer, og Shulgis rige blev truet på livet. En by ved navn Mari var vokset op, og da kongen af Ur var optaget af en krig mod Elam, faldt Mari-kongen over Sumer og Akkad, og riget blev delt mellem Elam og Mari.

Efter en opløsningstid lykkedes det en konge i Babylon at overtage det meste af Mesopotamien og grundlægge et stort rige, der var større end Sargons imperium (ca. 1800 fvt).

Eksterne henvisninger 

Personer i oldtidens Mesopotamien
Tjek fødsels- og dødsår
Fort Wool

Fort Wool (oprindeligt navngivet Fort Calhoun) samarbejdede med Fort Monroe i at beskytte Hampton Roads mod trusler fra havet. Stedet blev oprindelig anvendt som et sted, hvor sejlskibe blev tømt for ballast.

Etablering af fortet 
Oprindelig udtænkt i 1817 blev Fort Calhoun bygget på en 6 ha stor kunstig ø sydøst for Old Point Comfort i Hampton, Virginia. Bygning og reparationer fortsatte i årtier, fordi fundamentet var ustabilt. Det nederste niveau af kasematter blev færdige i 1830. Byggeriet fortsatte op igennem 1830-erne, hvor præsident Andrew Jackson kom for at undslippe fra varmen i Washington D.C.. Som ung sekondløjtnant og ingeniør i hæren var Robert E. Lee stationeret dér fra 1831 til 1834. Lee var assistent for kaptajn Andrew Talcott og spillede en stor rolle i den endelige udformning af begge forter i 1834.

Det første fort blev oprindelig kaldt Rip Raps (et navn som stadig ofte anvendes) og senere Fort Calhoun.

Amerikanske borgerkrig 
Fortet spillede en vigtig rolle for Unionen i den amerikanske borgerkrig. Udover at hjælpe med til at kontrollere adgangen til havnen i Hampton Roads, blev der holdt fanger i fortet. Efter borgerkrigen blev det omdømt til Fort Wool efter generalmajor i unionshæren John Ellis Wool, som erobrede Norfolk i begyndelsen af krigen.

20. århundrede 
Fortet blev moderniseret i begyndelsen af det 20. århundrede og gjorde tjeneste som en del af havneforsvaret under 1. og 2. verdenskrig. Under 1. verdenskrig var der spændt ubådsnet over havneindløbet på dette sted. I 1950-erne blev der bygget en kunstig ø til Hampton Roads Bridge-Tunnel ved siden af Fort Wool. Den blev det sydlige ankerpunkt for tunnelen. En lille jordvej forbandt den kunstige ø med Fort Wool. Broen og tunnelen blev åbnet for trafik i 1957.

Det forældede fort blev opgivet af militæret efter 2. verdenskrig og givet tilbage til staten Virginia i 1967. I 1970 lavede byen Hampton det til en park. Færgen til Fort Wool hedder Miss Hampton II og giver det meste af året turister fra Hampton mulighed for at besøge øen.

Øen Rip Raps er fortsat med at sætte sig, og fra tid til anden må kasematterne i det gamle fort lukkes af sikkerhedsgrunde. Den er fortsat en magnet for turister, som i reglen også tager en tur til Fort Monroe. I sommermånederne betjenes det af forskellige havneturbåde.

Noter

Eksterne henvisninger 
 Fortets historie kort fortalt
 Bro-tunnel og fort Wool 

Øer i USA
Virginias historie
Historiske steder i USA
Vara kommun

Vara kommun er en svensk kommune. Hovedbyen er Vara.

Kommunen ligger ca. 10 mil nordøst for Göteborg og gennemkøres af E20 og hovedvej 47 samt af Älvsborgsbanen og Kinnekullebanen.

Større byer 
 Vara
 Kvänum
 Tråvad
 Jung
 Vedum
 Larv
 Stora Levene
 Emtunga

Församlingar 
 Kvänums församling
 Larvs församling
 Levene församling
 Ryda församling
 Vara församling
 Vedums församling

Kommuner i Västra Götalands län
Mark Schwahn

Mark Schwahn (født 5. juli 1966 i Pontiac, Illinois) er en amerikansk instruktør, producer, manuskriptforfatter. Han er mest kendt for sin medvirken til tv-serien One Tree Hill, hvor han både er manuskriptforfatter, og instruktør. Udover dette har han også medvirket som skuespilleren Max, i to episoder af One Tree Hill. (Songs to Love and Die By og Echoes, Silence, Patience and Grace)

Trivia 
 Mark Schwahn har arbejdet to gange med både Antwon Tanner og Texas Battle. Først i One Tree Hill, og senere i Coach Carter.
 Mark synes 3.16: "With Tired Eyes, Tired Minds, Tired Souls, We Slept" og 4.21: "All of a Sudden I Miss Everyone", er nogle af hans yndlingsafsnit af One Tree Hill.
 Mark Schwahn ser ikke internettet kun som et værktøj for at reklarmere for showet (One Tree Hill), men også for et forum for at tale med fans.
 Mark forbinder sig selv med One Tree Hill hovedpersonerne: Mouth fordi han gerne vil være sports kommentator, Lucas fordi han elsker at spille basketball, og Peyton, for den måde hun klæder sig på, og for hendes musiksmag.
 Mark er vild med basketball, og har været fan af LA Clippers, siden han kom til Los Angeles.
 Mark Schwahn er blevet inspireret af My So-Called Life og Freaks and Geeks, til at lave One Tree Hill.
 Mark har gået på the University of Maryland film school. Han havde radio/tv/film som hovedfag.
 Mark Schwahn er skaberen af tv-serien One Tree Hill. Hans første ide med One Tree Hill, var at lave det til en film under navnet Ravens, men ændrede til til en tv-serie.
 Mark var nomineret til Grand Jury Award og vandt the Special Jury Award for hans film 35 Miles from Normal på Florida Film Festival.

Fodnoter

Eksterne henvisninger 
 

Manuskriptforfattere fra USA
Skuespillere fra USA
Helene Bøksle

Helene Bøksle (født 1. april 1981 på Frydnes i Harkmark, Mandal) er en norsk musiker og skuespiller. Hendes musik karakteriseres som en blanding af pop og folkemusik. Hun er datter af artisten Ivar Bøksle og niece af artisten Eivind Bøksle.

Hun er uddannet ved Nordisk Institut for Scene og Studie og har en karriere som skuespiller - blandt andet ved Agder teater, hvor hun i en af hendes roller spiller som Hedvig i teaterstykket Vildanden. Hun har tidligere også spillet rollen som Sunniva i Kaptajn Sabeltand-forestillingerne i Kristiansand Dyrepark.

Karriere 
Som 11-årig sang Bøksle under uddelingen af Nobels fredspris.

I efteråret 2003 deltog Bøksle i talentkonkurrencen Kjempesjansen på NRK sammen med den norske violist Hannah Wilder, hvor de stillede op med nummeret "Heiemo og Nykkjen", som er en moderne udgave af den norske middelalderballade "Nøkken som Beilar". De kom til finalen, hvor de fremførte den tyske folkevise og julesalme "Rosen er Udsprunget" og endte på en 4. plads.

For de 92.000 norske kroner Bøksle vandt på at stille op til Kæmpechancen, arrangerede hun en forestilling ved navn "Elverhøy". Forestillingen blev opført i den norske park Ravnedalen i Kristiansand. Nye forestillinger fulgte efter flere år efter. Med den medvirkende musik i forestillingen udgav hun den 2. maj 2006 sit debutalbum Elverhøy.

Bøksle bliver ofte sammenlignet med Gunnhild Sundli fra det norske band Gåte, dog er den musiske stil ikke helt den samme, da Gåtes musik er en blanding af rock, metal og folkemusik.

Bøksle har lagt vokal til lydsporet i MMO-computerspillet Age of Conan: Hyborian Adventures, der blev udgivet i Danmark 23. maj 2008.

Diskografi 
 Elverhøy (2006)
 Morild (2009)
 Svalbard (2013)

Eksterne Links 
 Officiel hjemmeside
 

Musikere fra Norge
Skuespillere fra Norge
Sebastian Bach

Sebastian Bach (født Sebastian Philip Bierk, den 3. april 1968) er en canadisk heavy metal-sanger. Han huskes bedst for sin tid som forsanger for det amerikanske heavy metal-band, Skid Row.

Barndom 

Han er født i Freeport, Bahamas og flyttede senere sammen med sin familie til Canada. Hans forældre blev skilt da han var 12 år. Hans far,David Bierk, var en berømt maler og malede blandt andet coveret til Skid Rows 2. album, Slave To The Grind. Hans bror, Zac Bierk, var NHL-målmand og hans søster, Dylan Bierk, var model. Han og sin kone, Maria Bierk, har to børn, som hedder Paris og London. Hans søn Paris er trommeslager i Metal-bandet Severed Hand, som blandt andet har været opvarmningsband for Sebastian Bach.

Skid Row 

Sebastian Bach blev i 1987 ny forsanger for Skid Row. Det var bandets guitarist, Dave Sabo, der havde hørt ham synge til rockfotografens Mark Weiss bryllup.

I 1989 blev Sebastian Bach stærkt kritiseret for at bære en T-shirt på scenen med teksten "AIDS Kills Faggot Dead" (AIDS slår bøsser ihjel). Han erklærede senere, at det var meget dumt og forkert af ham at bære T-Shirten og senere donerede han $12.000 til bekæmpelse af AIDS.

Efter stor succes med mange millioner solgte albums blev han i 1996 fyret fra Skid Row.

Efter Skid Row 

I 1996 stiftede Sebastian Bach rockbandet Last Hard Men med Jimmy Flernion fra The Frogs, Kelly Deal fra The Breeders og Jimmy Chamberlin fra Smashing Punpkins. Bandet udgav et enkelt album for Atlantic Records, men de besluttede sig for ikke at udgive det. Det blev i stedet udgivet i 1998 hos Kelley Deals eget pladeselskab, Nice Records, hvor det dog kun solgte ca. 1000 eksemplar.

I 2003 var Sebastian Bach i en kort periode med i Velvet Revovler, men blev hurtig erstattet af Scott Weiland. Slash forklarede udskiftningen med at bandet lød ligesom Skid Row.

I 2005 blev Sebastian Bach forsanger for Frameshift, der udgav deres 2. album, An Absence of Empathy.

Siden har han mest optrådt med sit eget band, hvor han i november 2007 udgav sit 3. album, Angel Down.

Bands 
 Herrenvolk
 Kid Wikkid
 Madam X
 VO5
 Skid Row 
 The Last Hard Men
 Sebastian Bach And Friends
 Band of Doom
 Frameshift
 Damnocracy

Discography

Med Kid Wikkid 
1985 Kid Wikkid / "Maple Metal" / lp & cassette / Attic Records / "Take A Look At Me"/ Canada

Med Skid Row 
 Skid Row (1989)
 Slave to the Grind (1991)
 B-Side Ourselves (1992)
 Subhuman Race (1995)
 Subhuman Beings on Tour (1998)
 40 Seasons: The Best of Skid Row (1998)

Med The Last Hard Men 
 Scream – "School's Out" (1996) 
 The Last Hard Men (2001)

Solo 
 Bring 'Em Bach Alive! (1999)
 Bach 2: Basics (2001)
 Angel Down (2007)

Med Frameshift 
 An Absence of Empathy (2005)

VHS/DVD 
 Oh Say Can You Scream (1991)
 No Frills Video (1993)
 Road Kill (1993)
 Forever Wild'' (2004)

Eksterne henvisninger 

 Den officielle Hjemmeside 
 
 Skid Row BR (Fanside) 

Musikere fra Canada
James Lafferty

James Martin Lafferty (født 25. juli 1985 i Hemet, Californien) er en amerikansk skuespiller. Han er bedst kendt for sin rolle som Nathan Scott i tv-serien One Tree Hill.

Liv og karriere 
James Laffertys skuespillerkarriere begyndte, da han var seks. Som tiårig fik han sin første talende rolle. Hans mor opfordrede ham og hans bror til at spille skuespil som en hobby. Han kom på Hemet High School, hvor han spillede basketball på førsteholdet, og vandt en MVP award og en All-League award. I 2003, lige før han fik sin rolle som Nathan Scott, afsluttede han high school, og kom ind på California State University, Long Beach.

I 2001 fik Lafferty en rolle i tv-serien Emeril, hvor han spillede Emerils søn. Han spillede også gæsteroller i Once and Again, Get Real og Boston Public. Dette førte til en rolle i filmen A Season on the Brink. Filmen var om 1985-1986 sæsonen for Indiana University's mænds basketballhold og var baseret på bogen af John Feinstein. Lafferty spiller rollen som Steve Alford.

Fodnoter

Eksterne henvisninger 

 

Skuespillere fra Californien
Personer fra Californien
Claudio Pizarro

Claudio Pizzaro (født 3. oktober 1978 i Callao) er en peruviansk fodboldspiller, der spiller i tyske Werder Bremen.
Han har tidligere spillet for klubben i flere omgange, og han har desuden spillet for blandt andet engelske Chelsea F.C. samt i to omgange for Bayern München.

Pizzaro har desuden spillet 85 kampe og scoret 29 mål for Perus landshold og tre gange repræsenteret sit land ved Copa América.

Referencer

Eksterne henvisninger 

Fodboldspillere fra Peru
Fodboldspillere fra Werder Bremen
Fodboldspillere fra FC Bayern München
Fodboldspillere fra Chelsea F.C.
Fodboldspillere fra 1. FC Köln
Vitória Sporte Clube

Vitória Sport Clube (grundlagt i 1922) er en portugisisk sportsklub, der hører hjemme i byen Guimarães 40 km nordøst for Porto. Under klubbens aktiviteter hører fodbold, volleyball og basketball.

I Portugal kaldes klubben normalt Vitória de Guimarães for at adskille den fra Vitória FC – en klub der hører hjemme i Setúbal og kendes som Vitória de Setúbal.

I sæsonen 08/09 spiller Vitória de Guimarães fodboldhold i den bedste portugisiske række, BWIN Ligaen.

Historiske slutplaceringer

Noter 

Fodboldklubber i Portugal
Basketballklubber
Volleyballklubber
Sportsklubber i Portugal
Etableret i 1922
Amylopektin

Amylopektin er den ene af to slags stivelse der findes i planter. Det er et kulhydrat, en meget forgrenet polymer der består af glukoseenheder. Polymeren er sammenbundet af α(1→4) bindinger med forgreninger af α(1→6) bindinger for hvert 24-30 glukosemolekyle. Amylopektin produceres af flere planter og forefindes i høje koncentrationer i kartofler og korn, hvor amylopektin udgør ca. 80% af stivelsen, de resterende 20% udgøres af amylose. Ved naturlige forhold fremtræder polymeren som en sammenrullet kugle, kaldet stivelseskorn, hvilket gør den særdeles velegnet til opbevaring af kulhydrat i plantecellerne. Opvarmes amylopektin til 65 °C i vandlig opløsning svulmer stivelseskornene op og der forekommer en gelatinisering. Denne gelatinisering er f.eks. årsagen til at havregrød kan laves ved at koge havregryn, der er rige på stivelse. Ved brygning af øl og whisky hydrolyseres amylopektin fra kornet (ofte byg) til maltose af enzymerne α-amylase og β-amylase, under mæskningen. α-amylase hydrolyserer bindingerne ved forgreningerne på amylopektinen, og leverer derved substrat til β-amylasen.

På grund af amylopektinets store værdi som fortykningsmiddel og klister i fødevareindustrien og i den kemiske industri er der store bestræbelser i gang for at genmodificere kartofler til sorter, der kun producerer amylopectin ved med antisense-teknologi at lukke ned for syntesen af amylose, der normalt udgør en 20% "forurening" af amylopektin.

Det animalske modstykke til amylopektin er glykogen.

Eksterne henvisninger 
 International Starch Institute

Referencer 

Kulhydrater
Polysakkarider
Spiselige fortykningsmidler